I mJFj  ffj 

SECTIONE  CAESAREA^ 

I NUPER  IN  CLINICO  NOSTRO  A CL.  KILIANO  EADEM 
IN  FEMINA  ITERUM  INSTITUTA 

ACCKDUNT 

ANIMADVERSIONES  MICROSCOPIO  FACTAE  DE  DUCENDIS 
VULNERUM  IN  UTERO  CICATRICIBUS. 


DISSERTATIO  INAUGURALIS  MEDICA 


QUAM 

CONSENSU  ET  AUCTORITA.TE  GRATIOSI  MEDICORUM 
ORDINIS  IN  ALMA  REGIA  LITTERARUM  UNIVERSITATE 
FRIDERICIA  GUILELMIA  RHENANA 


AD  SUMMOS 


IN  MEDICINA,  CHIRURGIA  ET  ARTE  OBSTETRICIA 


HONORES 
RITE  CAPESSENDOS 
SCRIPSIT  ATQUE  UNA  CUM  THESIBUS 


DIE  XXIV.  MENSIS  DECE.MBRIS  A.  MDCCCI^/ ..  . v 

PUBLICE  DEFENDET  1'ia' 

LAURENTIUS  KAUFFMANN  ' 


eUESTPHALUS. 


V 


OPPONENTIBUS: 

GUILELMO  BHOES  VAN  UEEKEREN^  cand.  med. 
EDUARDO  KERRIS,  cand.  meo. 

HUGO  COSSMANN,  cand.  med 


BONl^AE. 

TYPIS  ERUGER. 
.MUCCCLl. 


r * 


:J  ' 

A 


i 


' f •■’  - ^ ' ■ > ' ' 


-miP 


* . ■ ^ /nif 

-T'  'c  f^r  as0^'!' t 

' . ,..•  • ' •'  ’■  ' ' ■-*  ;f " 

.1  ..  '>  A'  ' 

' ' ^ i ■..-:  •-- 

r if.y'*  ;Orr/: ■ 


VIRO  ILLUSTRI 


PRAECEPTORI  DILECTISSIMO,  SUMME  VENERANDO 


HERMANNO  FRID.  KILIAN 

MBD.  ET  OHIRURG.  ET  ARTIS  OBSTETRICIAE  DOCTORI,  CONSILIARIO  REGIO 
INTIMO,  PROFESSORI  PUBL.  ORDINARIO,  DIRECTORI  CLINICI  OBSTETRICII 
BONNENSIS,  EQUITI,  COMPLUR.  SOCIETATUM  LITTER.  SODALI  eto.  «tc 

NEC  ITOir 


PRAECEPTORIBUS  SUIS  CUNCTIS,  CARISSIMIS,  MERI- 
TISSIMIS 


HAS  CE  PAGELLAS 


D.  D.  D. 


PIO  GUATOQUE  ANIMO 


AUCTOR. 


Proocmiiiin. 


Quoniam  U8U  et  legibus  academicis  institutum 
est,  ut  omnes,  qui  summos  medicinae  honores 
assequi  student,  aliquid  de  medicinae  re  conscri- 
bere debeant , quo  testimonium  publicum  dent 
diligentiae  atque  facultatis,  officium  cognoscens 
et  ei  libenter  obedicns , carissimi  amplissimique 
praeceptoris,  Prof.  Dr.  Kiliani  assensu  casum 
aliquem  gravissimum  sectionis  Caesareae , qui 
accidit  in  nostro  clinico  obstetricio  , ad  disser- 
tandum mihi  proposui. 

Haud  ignoro  , me  tironem  , rei , quae  tam 
saepe  et  a maximis  quidem  viris  huius  doctrinae 
tractata  est,  nihil  inauditi  esse  proditurum;  ta- 
men mihi  persuasum  habeo,  hanc  dissertationem 
haud  esse  inutilem  , quum  de  casu  aliquo  agat, 
minime  vulgaribus,  sed  rarissimis  potius  adnu- 
merando , quin  etiam  quodammodo  unico.  Prae- 


terea  de  cicatricibus  vulueruin  in  utero  ducendis, 
de  quibus  adhuc  in  litteris  paullulum  modo  inve- 
nitur, (quod  iam  occasio  rarissima  datur  eiusmodi 
cicatricum  visendarum,)  hoc  in  opusculo  fructum 
inquisitionum  microscopio  a me  institutarum  de- 
scripsi, quod  etiam,  quemadmodum  spero,  per-- 
multis  doctrinae  amicis  ingratum  non  erit.  Quam- 
quam inprimis  hac  in  parte,  quantum  erat  posi- 
tum in  me , ad  caliginem  de  hac  re  pendentem 
perlustrandum  operam  dedi , timere  debeo , ne 
propositum  ex  parte  tantum  perfecerim;  qua  de 
re  lectores  quotquot  sunt  benevolos  oro,  iuve- 
nile  hoc  periculum  leniter  diiudicent.  Valete, 
favete. 


Slotto;  » \ber  es  v^erhalts  dem  KiiuiVen  so  lang,  bis  die  Stundc 
kommt  tier  Zeit,  aisdanu  wird  vollbraeht  der  Xatur  Gang 
und  der  Kunst,  und  vor  niebi,  die  Zeit  aei  deaa  bier', 
aber  auch  ist  der  Natttr  die  Kraft  benominen  und  enlzo-" 
gen,  bis  dic  Slunde  kommt  der  Zeit,  denn  die  Stunde 
der  Zeit  ist  die  Stunde  der  Wirkung  unJ  nicht  davor, 
Wenn  schun  die  Stunde  der  Kunst  da  wtre  « 

Paracelaus. 

«Homo," naturae  minister  et  interpres,  tantum  facit  et  i»- 
tclligi  , (juantum  de  naturae  ordine  re  vel  mente  obder- 
vaveiit,  n.)U  amplius  scit  aut  potest  « Racon. 

JDe  prima  sectione  caesaren,  quae  in  feminam  A M.  Coellen 
prospere  peracta  est,  A.Wobcri  exstat  dissertatio  inaiiguralis, 
qua  et  anamnesis  et  statas  praesens  illius  temporis  et  operatio 
eiusque  fructus  et  epicrisie  continetur.  Quo  autem  res  faci- 
liorem haberet  intellectum,  aptius  mihi  videbatur  summa  pri- 
mae illius  sectionis , quatenus  ad  historiam  spectant , paucis 
hic  una  cum  additis  nonnullis  revocare,  antequam  ad  nostrum 
propositum  transeamus. 

A.  M.  Collen  e gente  Weingarten  Poppelsdorfiae  nata, 
qui  vicus  prope  Bonnam  bene  salubriterque  situs  est,  ante 
quindecim  annos  parentes  usque  ad  illud  tempus  semper  sa- 
nos amisit  De  his  accuratius  referri  non  licet,  praeter  illud, 
quod  mater,  partubus  duobus  praematuris  exceptis,  quinquies 
facile  et  sine  ullo  medici  auxilio  peperit, 

E consanguineis  eius  unus  frater  rubeolis,  alter  decimo 
aetatis  anno  phthisi  pulmonali , soror  denique , duodeviginti 
annos  nata,  eodem  hoc  morbo  animam  ediderunt.  Ipsa  gra- 
vida usque  ad  sextum  annum  prorsus  se  sanam  fuisse , tunc 
autem  temporis  de  scala  in  occiput  delapsam  laesionibus  sib! 

contractis  longum  per  tempus  laborasse  dicit.  Magnam  quo- 
/ 

que  sanguinis  copiam  timi  amisisse  eam  constat.  Exinde 
usque  ad  XIV  annum  aetatis  qualibet  hieme  impetigine  ca- 
pitis est  correpta,  quae  tamen  primo  vere  sua  sponte  evane- 
scebat. Id  si  exceperis,  seinper  bene  se  habebat. 

Annos  nata  XVIII,  quum  chlorosi  affecta  et  magna  in- 
firmitate, capitis  dolore,  nausea,  vomitu,  palpitationibus  cordis 
diu  vexata  esset,  tum  demum  ad  bonam  sanitatem  rediit,  ubi 
primum  sub  finem  illius  anni  menses  profluere  coeperunt. 
Quamquam  enim  primi  menses  minime  copiosi  atque  haud 
secundum  leges  fluebant,  tamen  illa  bene  se  habebat  et  fere 
omnes  labores  domesticos  satis  facile  perficiebat. 

Annos  nata  XIX  menses  quarta  quaque  hebdomade  se 
ostendebant  et  per  quatuor  aut  sex  dies  semper  perdurabant. 
Postquam , annum  aetatis  agens  vicesimum , robusto  viduo 
nupsit,  intra  quatuor  annorum  spatium  ter  facillime  feliciter- 
que  pcperit;  neque  in  graviditate  nec  in  puerperio  ullae  ad- 
versae res  exstiterunt.  Inter  tertiam  autem  graviditatem  (fere 
sub  mediam  eam)  ex  saltatione , forsitan  etiam  quia  se  vino 
oneraverat , subito  illam  morbus  quidam  peculiaris  inces- 
sit, qui  a medicis  allopatliicis  — qui  dicuntur  — pro  epile- 
psia habitus,  permultis  medicamentis  adhibitis,  minime  cessit, 
ab  homoeopathicis  autem , pro  nervorum  debilitate  putatus, 
alimentis  nutrientibus  nonnullisque  medicaminibus  internis  brevi 
tempore  depulsus  est. 

Partus  interim  non  minus  prospere,  quam  antea,  suc- 
cesserat. Inter  quartam  autem  graviditatem  morbus  vix  de- 
pulsus iterum  emersit,  quamquam  brevi  et  rariore  impetu. 
Partus  quoque  prospere  successit  atque  inde  ex  illo  tempore 
impetibus  epilepticis  nunquam  est  vexata.  Puerperium  autem 
hocce  ita  illam  infregit,  ut  propter  debilitatem,  cuius  ratio 
investigari  nequit,  diu  lecto  se  continere  cogeretur,  quod  an- 
tea factum  non  erat.  Trium  annorum  spatio  opus  erat,  pri- 
usquam vires  ita  collegisset,  ut  mensi  Septembre  1847  quinta 


i lam  concipere  posset.  Simul  cum  gravclitate  exstitit  ul- 
tima in  regione  pubis  terebrans  dolor,  qui  sensim  augebatur 
et  inprimis  ambulando  vehementi or  fiebat,  ita  ut  gravida  ma- 
xima ex  parte  in  lecto,  et  in  dorso  quidem,  cubare  cogeretur, 
quo  in  situ  dolor  maxime  erat  tolerabilis.  Primo  autem  gravi- 
ditatis tempore  dolor  hic  et  subitus  et  vehemens  fuit,  sed  pro- 
fugus tantum  atque  transiens , reliquo  tempore  in  regionem 
quoque  sacralem  se  extendit,  et,  durantior  vehementiorque 
factus,  miserrimam  illam  magnopere  cruciabat.  Coenesthesis 
autem,  quae  dicitur,  conturbata  non  fuisse  fertur.  Lotium 
fuit  rubrum , sed  non  turbidum , contractura  nulla  corporis 
parte  visa  est.  Facies  pallida,  tumida,  oculi  splendidi  annu- 
lis  coeruleis  circumdati;  pulsus  mollis  et  legibus  conveniens, 
lingua  muco  albo  obtecta. 

Partus  incidit  in  sextam  diem  lunii.  Advocata  obstetrix 
quum  cognovisset  falsum  infantis  situm,  medicum  arcessiri 
iussit,  qui,  exploratione  interna  facta,  arcum  oss.  pub.  praefer 
normam  invenit  coarctaturo,  ita  ut  rami  descendentes  vix  pol- 
licem in  latitudinem  distarent,  et,  eandem  distantiam  obtinen- 
tes quum  descenderent,  explorationi  maximum  opponerent  im- 
pedimentum. Pars  pelvis  inferior  satis  visa  est  spatiosa  ad 
infantem  magnitudinis  mediocris  transmittendum.  Tota  pelvis, 
quam  antea  obstetrix  spatiosissimam  fuisse  dixit,  manifestissime 
iam  osteomalaciae  speciem  prae  se  ferebat.  Itaque,  versione 
in  pedes  summa  tantum  cum  opera  perfecta,  paulo  post  in- 
fans natus  est.  Puerperium  legibus  iustis  conveniebat,  ita  ut 
octo  diebus  post  femina  lectum  sana  relinqueret.  Et  mirum 
quantum  dolor  omnis,  quem  in  pelvi  versantem  supra  com- 
memoravimus, et  illa  infirmitas  plane  evanuerant.  Morbus  qui- 
escere visus  est.  Sexta  quoque  hebdomade  peracta  menses 
redierunt  trium  aut  quatuor  dierum.  Quater  per  mensem  ap- 
parebant semperque  copiosissimi.  Femina  autem,  quamquam 
erat  magna  sanguinis  emissio,  non  male,  sed  melius  se  ha- 
buisse dicitur. 

Quiiiii  vero  sub  finem  mensis  Octobris  1848  non  ^iani 
apparuissent  menses,  lunio  1849  femina,  quia  se  gravidam 
sentiebat,  Dr.  Schervieri  hortatu  in  clinicum  nostrum  se 
contulit,  sectionem  caesareara,  quae  iustabat,  intrepida  exspe- 
ctans. Per  totam  graviditatem  illa  ab  omni  simili  atque  su- 
pra nominato  dolore  libera  fuit.  Coenesthesis  optima  erat;  su- 
aviter dormiebat,  ciborum  appetitus  magnus  atque  evacuatio 
alvi  erat  iustae  legis;  pulsus  sexagesima  quaque  horae  parte 
haud  amplius  septuagies  micabat.  Exploratio  igitur  externa 
nullam  praebuit  perversitatem;  intus  autem  qui  exploraverit 
statim  potuit  cognoscere  pelvis  osteomalaciam , quum  arcus 
ossium  pubis  rimae  formam  imitaretur  et  ossa  ischii  vix 
pollicem  distarent. 

Symphysis  quoque  prominebat  rostrata,  in  operatione 
igitur,  quae  die  XXIX.  Iulii  nostro  in  clinico  modo  usitato 
fiebat,  perfecta  ab  illustrissimo  Pr.  Dr.  Kiliano  summa  cum 
dexteritate,  infans,  cuius  pedes  primum  se  obiiciebant,  vivus 
extractus  eademque  via  placenta  deducta  est.  Deinde,  san- 
guine compressione  eluendoque  remoto,  suturae  fasciaeque  sunt 
factae,  ratione  illa,  quam  Cl.  Kilianus  libri  de  arte  obstetri- 
cia illa  in  parte , quae  de  oper^onibus  agit , accuratissime 
subtilissimeque  exposuit.  QuibuJ confectis,  puerpera  in  lecto 
puro  est  collocata  statimque  il«  decem  grana  secal.  cornut. 
nonnullis  cum  guttis  tinct.  cinnam.  atque,  hora  una  interiecta, 
decem  guttae  tinct.  op.  simpl.  data  sunt,  quibus  acceptis  bene 
^e  habuit. 

Proximis  autem  diebus  vehemens  ingruit  peritonaeitis, 
quae  primo  glacie  imposita , postea  hirudinibus  atque  inun- 
ctionibus ung.  ciner.  depulsa  est.  lani  quinto  die  maxima 
vulneris  pars , in  cuius  inferiore  angulo  Sindon  erat  imposi- 
tum, clausa  fuit;  femina  quatuor  post  hebdomades,  uno  vul- 
nere superficiali  in  inferiore  vulneris  angulo  excepto,  sana  cli- 
nicum reliquit.  In  puerperio  autem  duo  inprimis  emerserunt 
symptomata , quae  maxime  nobis  notanda  sunt. 

I Primum  exstitit  dolor  quidam  in  latere  sinistro,  qui  nonnullis 
horis  post  operationem  exortus,  plurimum  inter  spiritum  du- 
cendum, sentiebatur  ac  vel  minima  commotione  provocabatur, 
augebatur.  Haud  multo  post  similis  dolor  in  latere  dextro 
ortus  est,  neque  non  in  regione  sacrali,,  in  nucha,  in  capite. 
Respiratio  gravior  facta  est  et  abdomen  valde  extumuit.  Sym- 
ptomata inflammatoria  omnino  fuerunt  vehementissima.  Pul^ 
sus  ictus  sexagesima  horae  parte  ad  centum  et  quadraginta 
quinque  adaucti  sunt. 

Deinde  vomitus  saepissime  repetitus , quem , duodecim 
' horas  ab  operatione  absoluta  incipientem  et  potissimum  li- 
j quore  quolibet  sumto  vel  ipsa  quoque  medicina  prolicitum, 
I semper  levamen  quoddam  sequebatur.  Contra  dolorem  igitur 
atque  symptomata  inflammatoria  glacies  imposita,  hirudines, 

! unguentum  cinereum  et  haec  mixtura  adhibebantur: 

Extr.  hyosciam.  gr.  XVI 
; aq.  lauroceras.  3 II 

I aqu.  cerasor.  nigr.  § VI 

syrup.  simpl.  5 ^ 

j M.  D.  S.  quaque  hora  cochlear  sumendum. 

Contra  vomitum  pilulae  glaciales  atque  pot.  Riveri;  hac 
sine  ullo  eventu,  illis  aegrota  maximo  cum  levamine  utebatur. 
Postea  iniectiones  e decocto  altheae  in  vaginam  factae  sunt. 
Haec  hactenus. 

Supplementi  loco  mihi  referendum  est,  feminam  semper 
tenuiter  vixisse  ac  saepissime  ab  uxore  inhumane  esse  tra- 
ctatam. Quae  profecto  duae  res , coniunctae  cum  multis 
sanguinis  emissionibus  partubusque  crebris , solae  sufficiant, 
quibus  in  femina  illa , iam  natura  nervosa,  morbus , quem 
demonstravimus,  elicitus  sit.  Vulnus,  quod  tum,  quum  e cli- 
nico egressa  est,  reliquum  erat,  paulo  post  cicatrice  clausum 
est.  Femina  quotidie  corroborabat  ita,  ut  eius  valetudo  plane 
posset  bona  dici.  Eventeratio  sola  e sectione  Caesarea  re- 
licta in  eundo  eam  impediebat,  quod  ne  fascia  quidem  ab- 

domiiiali  cohiberi  potuit.  Infans , quamquam  vel  maxima 
adhibita  est  cura,  duodevicesimo  die  post  operationem  mor- 
tuus est. 

Secretio  lactis  fuit  valde  exigua,  nullas  efficiens  mole- 
stias et  paulo  post  omnino  evanuit.  Redierunt  quoque 
menses  et  femina  bona  valetudine  fruebatur.  Dolor  in  regio- 
nem sacralem  atque  in  pelvim  non  reversus  est;  appetitus, 
coctio,  somnus,  evacuatio  alvi  fuerunt  bona. 

Die  XXVni.  mensis  lunii  anni  1850  finis  erat  men- 
sium. Varia  quae  deinde  suborta  snnt  incommoda , sicuti 
imprimis  vomituritiones , mala  animi  affectio , dolor  dentium 
profugus,  magis  magisque  illi  opinionem  confirmabant,  denuo 
sese  concepisse , praesertim  quum  venter  in  dies  cresceret 
Ac  recte  senserat.  Nam  medio  Novembre  manifesto  primos 
motus  infantis  ^sensit , ita  ut  iam  dubitare  non  posset,  quin 
gravida  esset.  — Ceterum  valetudo  in  universum  erat  bona 
et  ipsa  illa  incommoda  mox  dilapsa  sunt.  Ineunte  Martio 
anni  1851  mihi  occasio  facta  est  in  clinico  nostro  obstetricio, 
ubi  venerat , illius  visendae.  Mirus  mihi  videbatur  optimus 
eius  habitus  in  universum.  Venter , quem  iam  tunc  nobis 
ostendebat,  valde  propendebat  super  arcum  ossium  pubis , ita 
ut  etiam  in  dorso  iacentis  genitalia  plane  detegeret.  Illum 
qui  pertentabat,  foetum  statim  post  integumenta  abdominis, 
extenuata  saltem , sentire  putabat ; adeo  manifestas  singulae 
eius  partes  manibus  se  praebebant.  Tum  illa  omnino  nullum 
dolorem  se  habere  dicebat.  Sed  circa  XIII.  diem  mensis 
Martii  dolor  primo  trahens,  deinde  pungens,  incepisse  dicitur 
vexare  illam  in  interiore  ventris  parte,  qui  dolor  saepe  etiam 
usque  ad  regionem  lumbalem  pertinebat.  Hic  dolor  quotidie 
vehementior  maxime  sub  vesperum  oriebatur.  — Eodem  fere 
tempore  in  dextra  illa  inferiore  ventris  parte,  ubi  etiam  dolor 
initium  habere  consueverat , in  cute  rubicunda  pustulae  appa- 
rebant, quae  mox  crustis  luteis  obdurabant  et  infra  umbili- 
cum, unum  fere  et  dimidium  pollicem  a linea  media  ad  dex- 


traiii  versus  confluentes,  integumenta  abdominis  hoc  loco  unum 
pollicem  atque  quartam  pollicis  partem  in  longitudinem  et 
unum  pollicem  in  latitudinem  plane  perpenetrabant.  Ex  hoc 
foramine,  quod  tamen  tum,  quum  XYII.  mensis  Martii  femina 
illa  in  clinicum  nostrum  recepta  est,  crustis  duris . atque  luteis 
etiam  obtectum  et  marginibus  purpureis  circumdatum  erat, 
saepissime  postea  et  die  et  noctu  subflavus  liquor  effluebat, 
qui,  quantum  ad  conspectum,  multum  habebat  similitudinis 
cum  liquore  amnii.  — Illae  igitur  pustulae  rum  fuerint 
ecthyma,  an  herpes  exedens  etc.  etc.  certo  definiri  non  po- 
test, quoniam  praeter  ipsam  feminam  eiusque  maritum,  nemo 
illas  vidit , quorum  ex  descriptione  certius  nihil  dici  potest. 
Pone  tegebat  foramen  illud  membrana  tenuissima , quae  aut 
peritonaeum  , aut  velamenta  ovi,  aut  formatio  aliena  et  esse 
et  haberi  poterat. 

Status  praesens  diei  XXVI.  Martii. 

Est  illa  femina  corpore  quidem  parvo , altitudine  non 
amplius  pedum  quatuor  et  dimidii.  In  universum  pro  ma- 
gnitudine satis  valida  et  robusta  neque  macie  deformis  est. 
Color  praesertim  faciei  et  pectoris  candidus,  cutis  ipsa  mollis, 
tenera;  capilli  caerulei.  Nigri  fulgentesque  oculi  et  clari 
sunt  et  vivi,  sicuti  eius  animus.  Corpus  nulla  parte  est  in- 
curvum , ita  ut  illa  erecta  et  facilis  incederet,  nisi  dolor,  de 
quo  antea  iam  diximus  , in  regione  hypogastrica  et  sacrali 
eam  impedirent.  Ille  dolor,  qui  infra  umbilicum  natus  maxime 
noctu  adest,  sed  motibus  etiam  per  diem  excitatur,  adeo  non- 
nunquam  est  vehemens,  ut  misera  non  solum  somnum  capere 
non  possit,  sed  ut  gemat  et  ploret  nonnunquam,  neque  ullo 
situ,  neque  ullo  levamine  adiuvari  queat.  Sequitur  ille  plane 
typum  febris  quartanae  duplicis  atque  usque  ad  id  tempus  aqua 
laurocer.  emulsioni  amygdalinae  admixta  sine  fructu  adhibe- 
batur. Maxime  sese  adiutam  esse  putat  aegra  illa  pulvillo 


herbis  referto , qui  saepius  calefactus  regioni  sacrali  impone-  I 
batur.  Pulsus  frequens  centies  aut  centies  et  decies  sexage- 
sima quaque  horae  parte  micat  atque  irritatus  est ; appetitio 
ciborum  minime  fortis  , sitis  parva , evacuatio  alvi  regularis 
et  facilis , urina  rara  et  aliquid  fusciore  colore , sedimentum 
ex  albo  griseo  habens , cui  salia  ammoniaca  phosphorica  ad- 
mixta sunt.  Sed  reddere  eam  sine  difficultate  potest.  Lingua 
muco  albo,  tenui  obtecta,  somnus  propter  dolorem,  quem  di- 
ximus, parum  felix  est. 

EXPLORATIO  EXTERNA. 

Mammae  satis  sunt  magnae,  sine  indurationibus  et  can- 
didae; papillae  bene  formatae,  sed  paullum  retractae,  areola 
e nigro-fusca  magnitudinem  thaleri  habet;  glandulae  Montgo- 
merianae  distinctae  neque  rarae  sunt.  Auscultatio  et  per- 
cussio toracis  nihil  docet , quod  displiceat.  Venter  paulo 
eventeratior , si  in  dorso  iacet,  supra  pelvem  in  latitudinem  1 
extentus  est,  quod  autem  intestinis  effici  apertum  est.  Um-  | 
bilicus  situ  paene  adaequat  spinam  anteriorem  - superiorem 
utri  usque  lateris , et  quae  pars  ventris  infra  umbilicum  sita 
est,  dependet  ad  dimidium  femur,  ut  genitalia  plane  conte-  j 
gantur.  Percussio  abdominis  usque  ad  umbilicum  et  polii-  | 
cem  supra  eum  fuscam  uteri  sonum  dedit ; in  superiore  parte 
est  sonus  intestinorum.  Maxima  latitudo  partis  illius  even-  ! 
teratae  XLIII  centimetrfim  est,  maxima  longitudo  ab  umbi- 
lico ad  symphysin  ossium  pubis  XLIV.  centimetrfim.  Si 
mensus  eris  spatium  ab  una  spina  ant. -superiore  usque  ad 
alteram  per  eventeratam  partem,  habebis  LVI.  centimetra , si 
circuitu  totum  tumorem  LXXIV.  centimetra. 

Hac  igitur  parte  eventerata  foetus  totus  concluditur, 
cuius  caput  manifestissime  prehendi  potest  sinistrorsum , ita 
quidem , ut  statim  post  integumenta  abdominis  iacere  illud 
putares.  Strepitus  placentaris  atque  ictus  cordis  ex  foetu  | 

distincte  audiri  possunt. 


Infra  umbilicum  septem  pollices,  e regione  mediae  liniae 
ad  dextram  unum  et  dimidium,  foramen  illud  invenitur  non 
amplius  nummo  quinque  grossorum , quod  iam  supra  demon- 
stravimus. Eodem  adhuc  fere  est  statu  , praeter  quod  mar- 
gines non  adeo  - sunt  rubicundae.  Liquor  idem  stillat,  qui 
antea,  etiara-tum.  Tenuis  illa , quae  pone  est  membrana, 
nunc  plana , nunc  paulo  convexior  videtur  ac  nonnunquam 
post  illam  aliquid  duri  animadvertitur.  Integumenta , quae 
circa  sunt,  colore  e fusco-rubro  et  magnopere  intenta  sunt. 


EXPLORATIO  INTERNA, 

Genitalia  externa  mollia  sunt , satis  ampla  et  calida. 
Intrare  conantibus  in  vaginam , statim  animadvertitur  nobis 
magna  tuberum  ossis  ischii  appropinquatio , sicut  etiam  in 
adversa  parte  rami  horizontales  et  descendentes  ossium  pubis 
in  modum  rostrorum  coarctantur , ut  arcus  ossium  pubis 
ne  pollicis  quidem  intervallum  relinquat.  Ulterius  magna 
curvatio  ossis  sacri  animadvertenda  est , ut  os^coccygis  et 
vertebrae  ossis  sacri  in  modum  anguli  recti  demitti  videan- 
tur. Promontorium  assequi  non  potui , quia  ossa  pubis  pro- 
minebant modo,  quo  diximus.  Neque  portionem  vaginalem 
inferiusve  segmentum  uteri  assequi  potuimus.  Ceterum  va- 
gina mollis  , lubrica , ampla  et  calida  est.  Doleo,  quod  pel- 
vimensio  externa  satis  prompte  institui  non  potuit,  propterea 
quod  femina  illa  in  lectu  semper  iacens  sudabat , et  si  mo- 
vebatur solummodo  paullulum  doloribus  afficiebatur.  Dista- 
bant autem  tubera  ischii  circiter  decem  et  septem  lineas ; 
spinae  ossis  ilium  ant.-sup.  octo  digitos  et  quatuor  lineas'), 
ita  ut  illa  distantia,  quae  statu  normali , quod  dicitur , qua- 


1)  Illud  plane  coDgniitur  cum  illo  modo,  quem  medicus  Dr.^F  e 1 d 
superiore  an  do  iuveiiit : hoc  pro  certo  affirmari  non  potest. 


tuor  est  cligitorum,  duobus  digitis  et  septem  lineis,  haee,  quae 
generatim  est  novem  digitorum  et  trium  linearum , undecim 
lineis  sit  diminuta.  — Itaque,  etiamsi  forma  pelvis  osteoma- 
lacica  iam  rostro , quod  perbene  et  manifeste  distingui  licet, 
demonstrari  non  possit,  tamen  propter  illos  modos  rhacliitica 
pelvis  contractio,  (quam  iam  quatuor  priores  illi  partus  feli- 
ces feminae  nostrae  excludunt)  non  modo  non  statui , sed  ne 
cogitari  quidem  posset , quum  uterque  ille  modus  in  pelvi 
rhacliitica  maior  , quam  lex  generalis  praescribit , inveniri 
soleat. 

Nulla  igitur  dubitatio  esse  potest,  quin  nobis  res  sit  cum 
pelvi  osteomalacica  et  quidem  eiusmodi , cuius  coarctatione 
sectio  Caesarea  plane  indicata  sit. 

Iam  plurimum  interest  inquirere,  quae  sit  morbi  causa 
quonamque  tempore  ille  ortus  sit.  At  nihil  certi  iam  con- 
stat, sed  tantum  nobis  opinari  ac  coniicere  licet.  Quae  mea 
sit  sententia,  audias.  Memineris,  feminam,  cum  qua  nobis  agen- 
dum est,  iuventute  iam  aliquo  modo  scrophulosis  indicia  prae 
se  ferre.  Ubi  primum  annos  natae  septemdecim  menses  pro- 
fluere inceperunt,  postquam  anno  superiore  chlorosis  accessit, 
indicia  scrophulosis  simul  cnm  chlorosi  abierunt,  ita  ut  satis 
bonae  esset  valetudinis.  Deinde  annos  nata  viginti , quum 
nupsisset  viduo  pervalido,  cui  iam  plures  erant  liberi,  at  vix 
ad  alendum  unum,  intra  quatuor  annorum  spatium  ter  peperit. 
Impetus  illi,  morbo  epileptico  similes , qui  in  tertia  iam  gra- 
viditate aderant,  sed  tamen  victu  forti  validoque  et  vitae  ra- 
tione bona  (quod  maximi  est  momenti)  amoti  erant,  redibant, 
quarto  quum  esset  gravida. 

Post  hoc  puerperium  duos  per  annos  illa  adeo  infirma 
et  invalida  erat,  ut  tertio  demum  anno  post  satis  corroborata 
esset  ad  quintam  conceptionem.  Media  graviditate  trahens  ille 
et  terebrans  dolor  in  pelvi  exstabat,  qui  eundo  crescebat,  ia- 
cendo  autem  (quod  tenendum  est)  diminuebatur.  In  hoc  de- 
nique partu  coarctatio  osteomalacica  manifeste  iam  animadver- 

Itebatiir  a Dr.  Sehervier,  nam,  reliqui  oiimes  partus  quum 
I facillimi  fuissent,  tunc  versio  in  pedes  nisi  multa  cum  difti- 
cultate  fieri  nequibat 

j Haec  si  tenebis  , lector  intelligens,  iam  consenties  me- 
I cum,  feminam  illam  inde  a pueritia  dyscrasia  quadam  , modo 
i magis  modo  minus  distincta  et  manifesta,  affectam  neque  tum 
j ab  ea  liberatam  fuisse , quum  in  matrimonium  duceretur. 

1 Hoc  autem  coniugium  , tantum  aberat , ut  corpus  infirmum 
I illius  et  invalidum  erigere  et  corroborare  posset , ut  victus 
j manci  et  deficientes,  maerores  perpetui,  quin  et  iniuriae,  quae 
! et  corpore  et  animo  illi  erant  sustinendae , crebri  • partes  de- 
nique : haec  omnia  ut  morbum,  si  forte  dormiebat , excitare, 
augere,  propellere  deberent.  Inde  iam  inter  partum  tertium 
illi,  morbo  epileptico  similes,  spasmi  impetus,  qui,  ut  snpra 
diximus,  in  breve  tempus  victu  alibili  et  regulato  amoti , iam 
quarta  graviditate  etsi  paulo  minus  vehementes  redibant ; 
inde  illa  puerperium  hoc  statim  insequens  infirmitas  et  debi- 
litas, quae,  quamquam  sine  dolore,  aliam  causam  habere  non 
potuit,  quam  interiorem  dyscrasiam;  inde  denique  quinta  gra- 
viditate dolor  significantissimus , deformitates  illae  manifestae, 
osteomalacia  non  dubitanda. 

Docemus  igitur  hac  nostra  deductione , eandem  illam 
dyscrasiam,  quae  prima  aetate  scrophulosis  erat  et  systema 
glandularum  occupabat,  quum  indolesceret  virgo,  systema  va- 
sorum, quum  nupsisset,  systema  ossium  infecisse.^) 

Quantum  ad  tempus  attinet,  quo  illa  dyscrasia  osteo- 
malaciae naturam  ostenderit,  mea  quidem  sententia  pro  certo 
hoc  ante  quintam  graviditetem  ”poni  non  potest , nisi  forte 
quis  illam  infirmitatem  ac  debilitatem,  statim  quartum  puer- 
perium insequentem , pio  initio  osteomalaciae  habere  malit, 

1)  Huc  referri  posse  puto  illam  E.  C.  J.  v.  Siebold  sententiam^ 
qua  dicitur^  pelvem  coarctatam  saepissime  coniunctam  inve- 
niri cum  arthritide,»  rhachitide^  scrophulosi  etc.  inde  a 
pueritia. 


ant  illos  ipsos  iam  impetus  spasmi  , quos  cum  morbo  osteo- 
malacico  coniunctos  inveniri  haud  ignoro  ’)  Nam  si  quis 
dicere  vellet,  osteomalaciam  eam  ob  causam  quarta  demum 
graviditate  emersisse  , quod  tum  primpm  dolor  ille  in  pelvi 
sese  ostendisset,  hoc  iam  nullius  esset  momenti  argumentum, 
quippe  quum  eadem  femina  argumento  sit,  osteomalaciam 
etiam  sine  dolore  gliscere  posse.  Quamquam  enim  inde  a 
partu  quinto  usque  ad  sextum  nullus  interfuerat  eiusmodi 
dolor  , tamen  sexto  in  partu  pelvis  adeo  coarctata  fuit , ut 
versio  in  pedes  iam  non  esset  cogitanda,  sed  sectio  Cae- 
sarea plane  necessarea. 

DIAGNOSIS, 

de  qua  iam  nobis  dicendum  est,  difficillima  erat.  Pro  certo 
enim  definiri  non  poterat,  utrum  re  vera  membrana,  quae 
cernebatur  pone  vulnus  extenta,  essent  velamenta  ovi,  an 
aliud  quid.  Deinde  etiam  exploratio  ipsius  cavi  uteri  quum 
difficillima,  tum  periculosior  videbatur.  Sed  tamen  et  maxi- 
mus tumor  ventris , et , quae  contrectando  efficiebatur  , certa 
opinio,  foetum  statim  post  integumenta  abdominis  situm  esse, 
et  dolor , quem  quandocunque  movebatur  foetus , mater  ibi 
sentiebat , — quae  quidem  omnia  non  minus  graviditate 
uterina  ita  se  habere  possunt  — , et  foramen  illud  in  imo 
abdomine , pone  quod  quae  erat  membrana  velamenta  ovi 
maxime  aequabat,  et  liquor  denique  qui  effluebat,  quique 
liquor  amnii  esse  videbatur:  haec  omnia  fieri  non  potuit, 
quin  nobis , omni  ademta  paene  dubitatione , persuaderent 
foetum  per  diruptam  cicatricem  uteri  excessisse  in  cavum 
abdominis  atque  ibi , circumdatum  velamentis , inter  uterum, 
in  quo  etiam  nunc  habitaret  placenta  , et  inter  integumenta 


l)  Cf,  Walach,  Frank. 


— Io  — 

abdominis  situm  esse.  Haec  diagnosis  eo  verisimilior  erat, 
quod  re  vera  talia  occurrunt,  ‘) 

Dolor  ille,  de  quo  supra  diximus,  perdurabat  usque  ad 
diem  XXX.  Martii  et  miseram  valde  infringebat,  ita  ut  pal- 
lida, exhausta  iaceret,  facies  gravem  aegritudinem  prae  se 
ferret.  Die , quem  significavimus , prima  hora  post  mediam 
noctem,  dolores  inceperunt,  satisque  legibus  consuetis  eeleri- 
terque  deinceps  subsequebantur.  Genitalia  erant  calida  et 
quasi  spongiae  instar,  introitus  vaginae  spatiosus,  vagina  ipsa 
ampla,  lubrica,  mollis  et  pituitae  flavae  purulentae  satis  ab~ 
undans;  portionem  vaginalem  nemo  assequi  potuit.  Strepitus 
placentaris  ab  umbilico  tres  pollices  ad  dextram  maxime  au- 
diebatur et  congruens  cum  pulsu  arteriae  radialis;  strepitus 
autem  cordis  ex  foetu  duos  pollices  ab  umbilico  ad  sinistram 
sentiebatur.  Valde  aegrota  nostra  sudabat,  ita  ut  hora  unde- 
cima lintea  commutare  necesse  esset.  Ceterum  aequo  animo 
operationem  exspectabat;  pulsus  eius  paulo  plenior  micabat 
centies  decies  octies  per  horae  partem  sexagesimam  sicut  et 
pridie;  urina,  quam  undecima  hora  non  adeo  magna  multitu- 
dine dedit,  fusca  erat,  inquirendo  biliosa  inveniebatur,  multum 
grisei  sedimenti  relinquebat,  quod,  num  salia  phosphorica  con- 
tineret, statim  inquiri  non  potuisse,  ac  postea  effusum  esse, 
dolendum  est.  Postquam  usque  ad  meridiem  oreficio  uteri 
tempus  datum  est,  ut  satis  aperiretur,  iam  subsecuta  est,  quam 
nunc  narraturus  sum  , 

1)  Cf.  Praei.  Holscher.  aaoal.  1843  fascic.  6^  ubi  de  casu  no- 
stro consimili  disseritur.  Hic  quoque  postrema  graviditatis 
hebdomade  in  cicatrice  superioris  incisurae  primo  unum 
tantum,  deinde  pluria  ulcera  cernebantur  (quae  tamen  num 
perforantia  fuerint,  necne,  de  eo  nihil  dicitur);  sed  nihil 
amplius  de  ea  re  additum  inveni,  nisi  hoc,  postea  integu- 
menta rupta  et  foetum  ex  utero,  qui  haud  minus  scissus 
fuisset , expulsum  esse , tum  etiam  propter  infantis  partes 
manifestissime  contrectandas  de  graviditate  extrauterina  co- 
gitatum esse. 

OPERATIO. 

Femina  quum  iam  in  alterum  conclave,  qnotl  parturien- 
tibus destinatum  atque  institutum  est,  delata  esset,  ita  in  mensa 
operationis,  quae  appropinquata  erat  fenestrae,  collocata  est, 
ut  plena  lux  diei  in  ventrem  caderet.  Duo  ex  illis,  qui  ad- 
iuvantes  assisterent,  ad  sinistram  manum  illius  positi  erant, 
eo  munere  fungentes,  ut,  operatio  dum  fieret,  integumenta  ven- 
tris palmis  impositis  premerent,  itaque,  intestina  ne  exciderent, 
prohiberent;  duo  alii,  genibus  inflexi,  eam  provinciam  susti- 
nebant, ut  porrectos  feminae  pedes  continerent,  ne  incommode 
moverentur;  duo  etiam  manus  tenebant;  septimus  praebebat, 
quibus  opus  erat,  instrumenta;  alius  denique  aegrotam  recrean- 
dam curabat,  si  forte  necesse  esset.  Quae  omnia  postquam 
iam  ante  meridiem  praeparata  sunt,  ac  percussione  sibi  per- 
suasum est,  nulla  esse  implicata  intestina  inter  uterum  et  in- 
tegumenta abdominis  (adnotandum  etiam  mihi  videtur,  pal- 
mae quum  imo  in  ventre  impressionem  fecissent  ad  regionem 
superiorem  dextramque,  ex  loco  integumentorum  perforato  cir- 
citer dimidiam  unciae  partem  liquoris  e flavo -viridis  sparsum 
esse)  — tum,  qui  operationi  praefuit,  doctissimus  honoratis- 
simusque  Prof.  Dr.  Kilianus  noster,  qui,  ut  inducendo  cul- 
tero  plenam  lucem  ante  aciem  haberet,  ad  dextram  se  collo- 
caverat, sumto  scalpello  aciei  curvatae , admovit  illud  abdo- 
mini duas  vel  tres  lineas  infra  umbilicum  admotumque  leni 
ductu  deorsum  ad  dextram  ducebat  usque  ad  partem  perfora- 
tam. Deinde  singulis  parvis  incisuris  integumenta  abdominis 
ab  eo  plane  perscissa  sunt.  Omentum  maius,  quod  post  in- 
tegumenta abd.  perscissa  primum  sese  praebebat,  neque  pro- 
pter degeneratam  formam  et  propter  cohaerentiam  cum  adia- 
centibus  partibus  submoveri  poterat,  quum  etiam  celeriter  scis- 
sum esset,  uterus  sub  rima  apparuit;  deinde  et  hic  eadem  e 
regione,  qua  sectio  integumentorum  facta  erat,  primum  leniter 

incisus,  tum  ductibus  levibus  ac  celeribus  plaue  scissus  est. 

In  superiorem  angulum,  mule  initium  factum  est,  statim  di- 
gito immisso,  incisura  super  hunc  deorsum  prolongata  est,  quoad 
Prof.  honoratissimo  videbatur.  Uteri  incisura  sex  et  dimidium, 
integumenta  septem  digitos  longitudine  habebant.  Velamenta 
ovi  integra  manebant.  Forte  igitur  quum  evenisset,  ut,  quae 
in  uterum  facta  erat,  incisura  congrueret  cum  illo  loco , quo 
placenta  inserta  est,  ea  re  eognita,  operator,  duobus  digitis 
sinistrae  manus  utero  iniectis,  celeriter  placentam  solvit  so- 
lutamque  depromsit,  quo  facto,  iam  caput  infantis  ex  vulnere 
visum  est.  Cultero  abiecto  duobus  manibns  celeriter  illud 
comprehensum  atque  elatum  est.  Quae  reliquae  erant  partes 
corporis,  quamquam  ab  utero  in  regione  mammali  circumclu- 
’ debantur,  quum  haud  adeo  vehementes  tractae  essent,  secutae 
sunt.  Sicuti  infans  paulatim  extrahebatur,  manus  illae,  quae, 
ne  intestina  exciderent , impositae  erant,  subsequebantur , eo 
quoque  consilio,  ut,  quominus  aer  in  cavum  abdominis  inva- 
deret, prohiberent.  Infans,  quum  vix  caput  natum  esset,  for- 
titer clamare  coepit ; liberatus  a funiculo  umbilicari  ad  curan- 
I dum  delatus  est.  Mater , quae  usque  ad  id  tempus  opera- 
I tionem  forti  animo  sustinuerat , neque  artum  ullum  moverat 
i neque  vultus  immutarat , turn  vertigine  quadam  ac  nausea 
I affecta  est,  quam  ob  causam  prius  aliquid  aquae,  deinde 

I etiam  vini  admixti  ac  nonnullae  guttae  tincturae  opii  simpli- 

j cis  ei  data  sunt.  Quo  facto  vulnus  iam  a coagulis  sangui- 
j neis,  quae  crebra  sese  colligebant,  expurgatum , abdomen  ab- 
stersum atque  ad  claudendum  vulnus  accessum  est;  quod 

j sutura  nodosa  ita  factum  est:  Fasciolae  latae  duas  circiter 

I lineas,  sericae,  una  pars  extrema  acubus  curvis  et  ancipitibns, 

' longis  quatuor  digitos,  per  integumenta  abdominis,  dodrantem 
i digiti  procul  ab  incisura,  perducta  est;  deinde  quum  eodem 
! modo  alter  finis  fasciolae  per  alterum  vulneris  labium  intus 
transfixus  esset , ausa  in  dextra  parte  anceps  nexa  est.  Ita 
quatuor  eiusmodi  fasciolae  , singulos  digitos  et  quartam  par- 

teni  distantes,  innexae  sunt,  ut  vulnus  usque  ad  partem  per- 
|Oratam  , quae  erat  angulus  inferior , et,  ut  locum  daret  se- 
cernendis, aperta  remanebat,  clauderetur.  Praeterea  autem, 
quia  angulo  in  superiore  et  medio  in  vulnere  labra  non  arcte 
haerebant,  duobus  his  partibus  sutura  circumvoluta  adhibita 
est.  Feminae , postquam  denuo  aliquid  aetheris  sulfurici  e^ 
vini  recreandae  datum  est , quatuor  aut  quinque  laciniae 
emplastri  adhaesivi,  duos  digitos  latae,  ita  circum  totum  ab- 
domen depurgatum  circumpositae  sunt,  ut  et  accurate  inter 
se  cohaererent  et  supra  vulnus  decussarentur.  Insuper  has 
lacinias  lintea  carpta  et  oleosa  et  dein  sicca,  denique  com- 
pressa , quae  vocatur , totum  fere  abdomen  tuens , et  ipsa 
quoque  emplastro  adhaesivo  obligata,  imposita  sunt.  His 
factis  femina  recentibus  investimentis  induta  in  lectum  satis 
calefactun»  delata  est,  ubi  in  dorso , volumine  aliquo  sub  ge- 
nibus subdito,  iaceret. 

Infantis  diametri  erant,  quae  sequuntur: 
diametrus  capitis  maxima  5 poli,  et  3 lin. 


Pondus  infantis  effecit  libras  VI  et  uncias  novem,  lon- 
gitudo infantis  pollices  17,  funiculi  umbilicalis  23  poli. , pon- 
dus placentae  libram  unam  et  dimidiam. 


Hora  127^  meridiei  puerperium  incepit.  Aegrota, 
ubi  primum  ei  depurgatae  fascia  applicata  est , nauseabat 
atque  evomuit  aliquid  lactis  coagulati,  vini  rubri  et  aquae, 
quas  res  paullo  ante  sumpserat.  Tum  vero  recentibus  induta 
vestibus  delata  est  in  lectum  satis  bene  calefactura.  Ibi  quum 


humerorum 


recta 

transversa  maxima 


minima 


coxarum 

vix  laceret,  secundo  evomuit  eadem  fere,  quae  paiillo  ante. 
Data  ei  sunt  decem  guttae  tincturae  opii  simplicis,  quo  facto 
ubi,  hominibus  supervaconeis  remotis , cubiculum  tranquillius 
est  factum , post  dodrantem  horae  ab  operatione  paullisper 
obdormivit.  Arteriarum  pulsus  erant  centum  quinque , i.  e. 

I decem  et  sex  ictibus  pauciores,  quam  ante  operationem;  erant- 
I que  satis  fortes.  Postquam  igitur  unam  et  dimidiam  horam 
I dormivit , aegrota  experrecta  ardentem  conquesta  est  sitim, 
quae  aqua  glaciali  depulsa  est.  Animus  eius  tum  bene  erat 
affectus,  ut,  quum  infantem  ei  ostendissent,  de  intimo  corde 
! risum  ederet.  Quo  remoto,  mox  somnum  rursus  cepit,  sed 
per  dimidiam  tantum  horam;  experrecta  potum  rogavit  dor- 
mivitque  tranquille  ad  secundam  quadrantem  quintae  horae, 
arteriis  centies  per  minutam  micantibus. 

4‘/^  hor.  Aegrota  rursus  experrecta,  sitim  conquesta 
appetitum  potionis  e limoniorum  pomis  confectae  declaravit, 
quae  ei  praebita  est.  Dormivit  tum  usque  ad  quintam  horam 
qua  experrecta  gravem  sitim  flagitata  aqua  glaciali  sedavit; 
etiam  de  dolore  alvi  querebatur,  qui  tamen  mediocris  tantum 
esset. 

6.  hor.  Aegrota,  postquem  per  dodrantem  horae  trar- 
quille  dormivit,  experrecta,  nunc  non  sitim,  sed  dolorem  questa 
est,  qui,  profectus  a pelvi  per  dorsum  usque  in  humeros  dif- 
funderetur. 

7.  hor.  Aegrota  a sexta  usque  ad  septimam  horam  tran- 
quilla erat;  querebatur  interdum  dolorem  trahentem,  et  saepe 
frigidam  potionem  poscebat.  Pulsus  frequentior  esse  coepit, 
iamque  tum  magna  irritatio  aderat.  Dolor  enim  crescebat 
factusque  est  acutus  atque  pungens;  venter  intumescebat;  spi- 
ritum difficultate  aegrota  ducere  poterat.  Circa  septimam  et 
dimidiam  horam  vomitum  civit,  quod  quidem  iteratum  neque 
non  nisi  cum  acerbo  dolore  et  labore  factum  est.  Itaque  pil- 
lulae  glacie  confectae  ei  datae  sunt,  quod  remedium  cam  in 

' nrima  sectione  caesarea  his  conditionibus  egregie  adiuverat. 

Circa  octavam  et  dimidiam  horam  libido  alvi  solvendae  uri- 
naeque faciendae  apparuit , pelvis  suppositoria  ei  subdita  est 
satisque  crebrem  illa  urinam  reddidit. 

9.  hor.  Pulsus  ictus  erant  centum  viginti,  aegrota  in- 
quieta facta,  corporis  situm  immutare  cupiens,  femora  versus 
rentrem  contrahebat. 

10.  hor.  Pulsus  duriusculus  habebat  centum  quadra- 
inta,  et  ad  undecimam  horam  centum  quinquaginta  ictus.. 
Jsque  ad  decimam  et  dimidiam  horam  vomitus  nullus;  inde 
b eo  tempore  ructus,  quo  nunquam  non  mucus  eiectus,  quod 
^uidem  paullatim  auctum  est.  Usque  ad  undecimam  horam 
omitus  cum  motione  et  convulsione  ventris  coniunctus  non 
rat;  post  hoc  usque  ad  undecimam  et  dimidiam  horam  vo- 
mitus cum  mediocri  convulsione  incepit  continuatusque  est 
sine  ulla  fere  intermissione. 

12.  hor.  Pulsus  centum  quinquaginta  ictuum.  Aegrota 
fere  decima  quaqiieminuta  vomebat  et  eiiciebat  pituitam  liquidam 
tenucmque  et  acidum  olentem,  atque  conquerebatur  contrahen- 
tem simulque  acutum  pungentcmque  in  regionibus  inframara- 
malibus  dolorem,  qui  quidem  et  externa  pressione  et  respira- 
tione crescebat ; qua  de  causa  spiritum  ducendi  spatium  dimidio 
brevius  erat,  quam  reddendi.  Vomitus  usque  secundam  et 
dimidiam  horam  continuatus  est.  Ad  id  tempus  duo  coch- 
learia minora  emulsionis  e amygdalis  amaris,  aqua  lauroc.  et 
extr.  hyosc.  paratae  data  erant,  praeterea  quoque  octo  guttae 
tinct.  opii  simpl. 

yjj  3.  hor.  Ab  hoc  tempore  medicamenta  non  iam  prae- 
bita sunt,  neque  aqua  hausta,  sed  os  tantum  elutum,  quod 
propter  vehementem  sitim  quinta  quaque  minuta  factum  est. 
Tertia  quaque  dimidia  hora  unguentum  ciner.  cum  extr.  opii 
commixtum  ad  magnitudinem  fabae  interiori  femorum  parti 
infrictum  est,  praeterea  urcei  calefacti  ad  plantas  pedum,  su- 
ras genuaque  oppositi.  Somnus  aegrotam  plane  deficit. 

7.  hor.  Usque  ad  hoc  tempus  aegrota  non  iam  vom- 

iierat;  sitis  eius  erat  magna,  cutis  vero  huinida.  Aegrota  deniio 
fecit  conatum  aquae  hauriendae;  bene  hausta  est  neque  eru- 
ctata. Quam  ob  rem  etiam  mulsionem  putavit  denuo  sumen- 
dam; eam  vero  ferre  non  poterat,  sed  omnem,  quam  sumps- 
erat (erant  vero  circiter  drachmae  duae  et  dimidia  liquoris) 
cum  muco  post  quinque  minutas  evomuit,  saepiusque  id  re- 
petitum est. 

8.  hor,  Continuatur  vomitus,  quapropter  quatuor  guttae 
tinct.  opii  simpl.  cum  succiiaro  datae  , sed  item  cum  rauco 
acidissimum  olente  eructatae  sunt.  Pulsus  centum  quinqua- 
I ginta  quinque  ictuum. 

j 9.  hor.  Continuatur  vomitus,  vomitumque  est  intervallis 

! binarum,  quinarum,  ad  maximum  denarum  minutarum.  Pulsus 
I parvus  atque  duriusculus  centies  et  quinquagies  micat.  Inde 
a decima  hora  vomitus  quidem  paullulum  rariores,  sed  ma- 
gis dolorosi;  tunc  etiam  tussicula  est  orta,  quae  acerbissimos 
dolores  ciebat. 

II.  hor.  Pulsus  erat  plenus  et  durus  ct  centum  sexa- 
ginta  ictuum.  Ad  utramque  ventris  pectorisque  partem  vin- 
ginti  hirudines  admotae.  Vomi  us  continuatur , inciditque 
intervallis  nunc  minusculis  nunc  maiusculis,  nunquam  tamen 
vinginti  minutarum  spatium  excedentibus.  Vomituritiones  au- 
tem crebriores  aderant.  Spiritus  difficultate  aegrota  laborabat 
magna.  Pulsus  erat  centum  septuaginta  ictuum;  facies  frigida; 
ceterae  corporis  partes  vero  calidae  humidaeque. 

l.  hor.  Clystere  aqua  cura  oleo  olivarum  est  infusa, 
quo  facto , liquida  alvi  evacuatio  facta  est.  Aegrota  tum  in 
lectu  recente  est  collocata,  quo  admodum  infirmata  est.  Ven- 
tris dolor  post  ciysma  adhibitum  hirudinesque  admotas  valde 
imminutus  est  neque  venter  iam  tumefactus.  Circa  secundam 
horam  a spectatissimo  Prof.  Dr.  Kiliano  ipso  ligamen  est 
renovatum , ita  ut  recens  linteum  carptum  vulneri  imponere- 
tur. Vulnus  quidem  satis  bonam  prae  se  ferebat  speciem 
Aegrotae  tum  quattuor  guttae  tinct  op.  simpl.  datae  sunt  nec 


eructci 


cv.-,  ng.  ciner.  cum  extraciu  up.  0*4.. pi.  i.;- 

teriori  femorum  parti  infricatum  est;  tum  puerperae  subinde 
sorbitio  carnis  cum  cochleari  minore  praebita  est. 

2 lior.  Vomitus  continuatus  a quinta  quaque  ad  deci- 
mam minutam  Sorbitio  carnis  quoque  statim  eructata  ne- 
que amplius  igitur  praebita  est.  Parvus  debilisque  pulsus 
centum  octoginta  ictuum.  Manus  frigidae  et  obductae  sudore; 
pedes  calidi. 

5.  lior.  Pulsus  in  minutam  citatior  debiliorque  fiebat 
ita  ut  circa  sextam  horam  vix  numerari  et  sentiri  posset. 
Aegra  vomit  quinta  quaque  minuta  et  quidem  acidam  pituitam 
vitream.  Circa  sextani  horam  illa  sumpsit  viginti  quinque 
guttas  tinct.  op.  simpl.  uno  haustu , quae  tnmen  post  non- 
nullas minutas  eructatae  sunt;  denuo  sumpsit  decem  eiusdem 
tincturae  guttas  — frustra;  nam  hae  quoque  eructatae  sunt, 
l^aullulo  post  sextam  horam  duo  vini  Compano-Gallici  cochle- 
aria perrecta  sunt,  circa  sextam  et  dimidiam  horam  roganti 
tantundem,  quod  statim  eructatum. 

7.  hor.  Vomitus  recrudescit  saepiusque  repetitur,  quam 
antea.  Arteriarum  pulsus  erant  circiter  ducenti  triginta;  fa- 
cies immutata;  respiratio  citatus,  anhelitus.  Pulsus  in  minu- 
tam debilitabatur  neque  ad  extremum  sentiri  poterat,  atque 
circa  nonam  horam  cum  spasmis  evenit  mors.  Hi  quidem 
primo  convulsionis  naturam  habentes  crura  corripuerunt,  paul- 
latim  in  superiores  corporis  partes,  ventrem,  pectus,  brachia, 
caput  dilfusi,  postremum  vitae  finem  imposuerunt 


SEcrio. 


Sectio  primo  die  Aprilis  hora  undecima  matutina  facta 
est,  i.  e,  tredecim  horas  et  dimidiam  post  mortem.  Eius 
summa  haec  sunt: 

Rigor  mortis  iam  in  dextero  brachio^;  maculae  ferales  in 
tota  corporis  parte  postica.  Oculi  collapsi  sunt  et  odor  pu- 


tridus  proficiscebatur  ex  ore  et  vulnere  ventris.  Pectus  dabat 
ubique  clarum  sonum  percutienti;  venter  valde  tumidus  et 
adhuc  admodum  calidus;  supra  umbilicum  et  duobus  digitis 
infra  sonum  dabat  tympaniticum  clarum , contra  in  regione 
pubis  tympaniticum  fuscum.  Inter  margines  vuhieris  ventris 
ubique,  excepto  inferiore  vulneris  angulo,  iam  admodum  so- 
lidae et  compactae  filamentosae  adhaesiones  effectae  erant. 
Post  abdomen  apertum  magna  caloris  temperatio,  omnibus  ad- 
mirabilis, animadversa  est,  quin  etiam  vapor  calidus  inde  sur- 
gebat.  In  sinistro  latere  sub  ipsis  integumentis  abdominis 
circiter  unciae  tres  sanguinis , decoloris  inveniebantur.  Pe- 
ritonaeum, imo  in  ventre,  quatenus  eventeratio  pertinuerat,  unam 
Lneam  et  dimidiam  crassum , sicut  integumenta,  corii  in- 
star contrectabatur;  colore  autem  erat  fusco.  Tela  cellulosa 
inter  cutem  et  peritonaeum  prorsus  evanuerat.  Musculus  re- 
ctus uterque  ad  latus  declinatus  erat  et  in  medio  septem  aut 
octo  pollices  distabat.  Cum  utero  et  omento  maiore  perito- 
naeum diversis  locis  monstrosura  in  modum  coalitum  erat. 
Uterus  post  integumenta  abd.  replicata  videri  nondum  potuit, 
sed  obtectus  erat  omento  maiore,  in  inferiore  parte  valde  con- 
spissato, quod  in  dextra  parte  fusca  quadam,  fibrosa  et  muscu- 
losa massa  intcriecta,  (quae  in  latitudinem  usum  pollicem  et 
dimidium,  in  crassitudinem  pollicem  semissem  et  in  longitu- 
dinem fere  dodrantem  pedis  perrecta  erat)  cum  integumentis 
abd.  et  utero  concretum  erat,  sed  non  adeo  tenaciter,  ne  so- 
lis digitis  inde  secerni  posset.  Hanc  massam  inflammatione, 
in  prima  sectione  caesarea  exorta , natam  esse  manifestissime 
apparuit.  Increverat  diversis  intervallis,  remota  a loco  perfo- 
rato unum  pollicem  aut  unum  et  semissem  aut  duos,  sursum 
dextrorsum  deorsumque  ita  in  uterum  et  integumenta  abdo- 
minis, ut  recessus  quidem  haud  ita  parvus  conformaretur,  qui 
igitur  una  ex  parte  utero,  altera  ex  parte  integumentis  abdo- 
minis circumscribebatur.  Uterus , qui  magnitudine  aequabat 
magnum  infantis  caput  (erat  enim  a medio  fundo  usque  ad 


anterius  oreficimn  uteri  septem  pollicum  et  dimidii  et  in  ma- 
xima diametro  corporis  sex  pollicum)  contractus,  hiante  vul- 
nere et  in  pelvis  introitu  situs  erat,  neque  nisi  remota  massa 
illa  conspiciebatur.  Is  quum  iusto  situ  iacerct,  vulneris  sectione 
Caesarea  facti  tertiam  tantum  partem  cernere  licebat , quippe 
quod  maximam  partem  in  postico  utero  a sinistra  ad  dexteram 
pertineret.  Vulnus,  quatuor  fere  pollices  longum,  admodum 
distentum  erat  impletumque  haud  mediocribus  velamentorum 
ovi  reliquiis  ooagulisque  sanguinis;  labra  vulneris  crassitu- 
dinem unius  pollicis  et  dimidii  habebant.  Ad  laevam,  circi- ^ 
ter  sex  lineas  a labro  vulneris  sinistro , paullulum  a sinistra 
ad  dextram , sex  lineas  a ligamento  rotundo  pertinens , cica- 
trix *)  superioris  incisurae  Caesareae  conspiciebatur.  In  eius 
inferiore  parte,  unum  pollicem  et  semissem  ab  inferiore  angulo 
novae  incisurae  ad  sinistram  et  paullulum  deorsum,  rotandum 
foramen , sanguinis  coagulis  refertum,  et  sursum  deorsumque 
tenui  et  pellucida  membrana  circumdatum,  magnitudinisque  grossi 
animadvertitur.  Id  quidem  prorsus  penetrabat  in  uterum.  luxta 
ipsum  inferiorem  huius  foraminis  marginem , paullulum  sini- 
strorsum, pertinebat  rotundus  rubellus  funiculus,  qui  musculo- 
rum speciem  habebat  et  dodrantem  pollicis  latus,  duos  autem 
pollices  et  dimidium  longus  erat,  quique,  e regione  ligam.  ro- 
tund.  pertinens , ad  sinistrum  horizontalem,  ut  dicunt,  ramum 
ossis  pubis  in  tegumenta  abdominis  inserebatur.  In  laeva 
dextraque  regione  lumbari,  itemque  in  pelvi  circa  uterum  fere 
unciae  quinque  seri  cruenti , decoloris  , prorsus  similis  ei,  de 
quo  iam  supra  sermo,  reperiebantur.  In  tractu  intestinorum 
et  in  stomacho , qui  omnino  vacuus  et  modo  hic  illic  massa 
flava,  viscida,  albuminis  instar  coopertus  erat,  nihil  offendebat, 
neque  quidquam  in  hepate , splene  renibusque  erat , quod  a 
natura  recederet.  Pectus  et  caput  patefacta  non  sunt. 


1)  Slaec  cicatrix  postea  accuratius  describam. 

EPICRISIS. 

Hoc  in  casu , qui  ab  omnibus  observetur  dignissimo, 
quatuor  potissimum  res  sunt,  quae  attentiore  cum  auimo  ac 
mentis  cogitatione  inquiri  volunt.  Sunt  hae  quidem : 

1)  Unde  illa  impetigo,  quae  postremis  graviditatis  men- 
sibus imo  in  ventre  orta,  integumenta  abdominis  perforavit? 

2)  Quo  tempore  ac  quali  modo  foramen  uteri  exortura 
est?  Priusne  adfuit,  quam  foramen  integumentorum,  necne? 

3)  Quam  ob  causam  secunda  sectio  caesarea  a femina 
non  aeque  bene  feliciterque  sustenta  est,  ac  prior? 

4)  Unde  factum  est,  ut  ad  vomituritiones  illas  compe- 
scendas omnia  medicamenta  frustra  adhiberentur? 

Quamquam  amplecti  cogimur,  quae  pulcherrime  ab  Hal- 
lero  dicta  sunt:  „In  das  Inn’re  der  Natur  dringt  kein  er- 
schaffner  Geist,“  tamen , quantum  meae  quidem  vires  pollent, 
ex  universis  morbi  conditionibus  eas  causas  eruere  conabi- 
mur, quae  illas  res  aliqua  ex  parte  illustrare  possint. 

Quod  igitur  attinet  ad  primam  quaestionem,  memineris, 
impetigini  illi  dolorem  fixum  complurium  dierum  in  interiore 
integumentorum  parte  antecedere , ac  deinde  eodem  hoc  loco, 
ubi  dolor  sentiebatur,  externam  impetiginem  exoriri.  Sectione 
certiores  fiebamus,  in  eventerata  parte  peritonaeum  inflamma- 
tum, crassum  unum  et  semissem  pollicem,  fuscum,  scorteum, 
durum  fuisse,  telam  celluL,  inter  illud  et  cutem  sitam,  plane 
evanuisse.  Inde  sequitur , has  partes  diu  iam  ante  nostram 
sectionem  Caesaream  inflammatas  fuisse , neque  non  ante  im- 
petiginem externam,  quod  confirmari  videtur  maxima  illa  ab- 
dominis sensibilitate  per  postremas  quatuordecim  dies.  Quo- 
modo et  quamdiu  autem  ante  sect.  caes.  inflammatio  suborta 
sit,  hoc  pro  certo  dici  non  potest;  quamquam  verisimile  esse 
puto,  simul  cum  osteomalacico  illo  dolore  et  inde  eam  natam  esse, 
quod  eodem  tempore,  utero  dirupto,  aut  spurius  aut  genuinus 
liquor  amnii  in  cavum  abdominis  influebat , quo  facto  peri- 


toliaeum  inflammabatur.  Fieri  tamen  poterat  etiam,  ut  in- 
flammatio e perpetuo  uteri  et  integumentorum  attritu  eveniret.^) 

Quae  equidem  de  ea  re  sentio,  haec  sunt : circumscripta 
peritonitide  et  eo,  quod  inferior  pars  omenti  maioris  hac  inflam- 
matione quoque  affecta  erat,  recessus,  quem  supra  demonstravi- 
mus, ortusest  In  quem  quum  secreta  illa,  liquori  amnii  similia, 
essent  profusa,  seu  sponte,seu  pressu  eforamine  externo  effluebant, 
Itaque  sicuti  in  similibus  saepissime  accidit , exempli  gratia 
in  abscessu  hepatis^),  renis,  in  tumoribus  ovar.,  qui  in  suppura- 
tiones^) transierunt , ut  natura  massam  perniciosam  eiusmodi 
subortam  eiicere  studeat,  eadem  ratione  hic  quoque  inflam- 
matio externa  exstitit,  et  ea  quidem  praeter  consuetudinem 
in  modum  impetiginis  spissae , quae  mox  gangraenae  natura 
accepta  integumenta  perforabat,  quo  facto  per  hoc  foramen 
secernendis  exitus  erat.  ') 

Uterus  igitur  in  vetere  cicatrice  prius  quam  integumenta 
abd.  diruptus  esset  et  mea  quidem  sententia  hocce  modo. 

Prope  inferiorem  marginem  partis  perforatae  in  utero 
musculosum  illud  neoplasma  erat,  quod  una  ex  parte  hoc  fora- 
mine, altera  ex  parte  ramo  horizontali  sinistri  oss.  pub.  arcte 
continebatur.  Sicut  igitur  uterus  praegnans  magis  magisque 
amplificabatur,  necessario,  ubi  illud  utero  inserebatur,  tractus, 
in  dies  extensione  auctus,  exortus  est.  Denique  quum  cica- 

i tncis  tela  iam  resistere  non  posset,  eam  dissilire  necesse  erat. 

I Illa  ipsa  formatio  nova,  quam  supra  neoplasma  dixi,  praecipue 
! magnam  antroversionem  uteri  elfecit ; nam  ea  retentus  uterus 
j non  ita  erigi  potuit,  sicuti  solet,  sed  tractum  illius  sequi  co- 
actus supra  ossa  pubis  inclinari  debebat.  Sectione  priore 
I Caesarea  hanc  antroversionem  adiuvari  necesse  erat.  Neque 
j ulla  dubitatio  esse  potest,  quin  foramen  illud  hoc  tractu  or- 
i tum  sit.  Licet  id  nobis  persuadere  etiamnunc,  periculum  faci- 
entibus mortuo  in  utero.  Nam  si  paululum  tantum  traxeris 
I formationem  illam  novam,  statim  foramen  distendetur. 

Quantum  ad  quaestionem  tertiam  et  quartam , iam  ma- 
xime est  necessarium,  ut,  quibus  se  femina  conditionibus  ha- 

I 

j buerit,  quum  prior  et  quum  altera  ei  operatio  facta  sit,  com- 
, paremus. 

Sexta  graviditas,  id  quod  docet  anamnesis , omnino  im- 
pedita non  erat  feminaque  usque  ad  operationem  optime  se 
habebat  neque  dolore  cruciabatur.  Bene  erat  nutrita,  valida; 
intra  legum  fines  omnia  se  tenebant,  pulsus  LXV — LXX 
ictus  nunquam  superabat. 

Aliter  autem  res  sese  habebat  in  septima  graviditate. 
Nam,  quod  facile  in  memoriam  revocaveris,  postremo  mensi 
dolor  maximus  fere  perpetuus,  noctu  vehementior  ortus , non 
modo  feminae  somnum  eripiebat , sed  concoctionem  etiam 
turbabat  atque  systema  vasorum  adeo  irritabat , ut  pulsus 
semper  amplius  centies  micaret.  Itaqne  quum  tempus  pari- 
endi  appropinquaret , infirma,  debilis , plane  aegrota  erat. 
Quid  mirum,  quod,  si  ita  rei  conditiones  sunt , operatio  faci- 
lius raagisve  mortifera  esse  potest,  quam  si  meliores  se  ha- 
bent.') Si  forte  quis  obiicere  mihi  vellet,  homines  infirmos, 

1)  €f.  Abhaodluagen  aus  dem  Gesammtgebiete  der  llieorttiscli> 
practischen  Geburtshiiife  nebst  beschreibenden  Erklarungen 
desselben.  Nach  dem  Franzdsischeji  des  ^Waggrler^^  bear- 
beitet  und  mit  Anmerkuugen  vcrselien  von  Ed.  Casp.  J.  v. 
JSiebold.  Berlin  1829. 


macros,  doloribus  cruciatos,  quin  etiam  febri  hectica  affectos, 
plerumque  melius  sustentare  operationes , quam  robustiores,  i 
sanguine  abundantes,  validosque  : huic  respondebo  , bene  me  : 
scire,  brachio  aut  crure,  carie  laborantibus  , amputato,  corpus  ; 
delictum,  ut  ita  dicam  , ac  mali  fontem  plane  amoveri  posse.  i 
Sed  id  a nobis  hic  fieri  non  potuit.  Nam  recessus  ille  et 
inflammatio  integ.  intern.  remanebat  nihilominus  sicut  et  oste- i 
omalacia ; accedebat  etiam  sectio  caes.  vexantissima.  Ad  hoc  I 
(quod  gravissimum  est)  uterus  adeo  infeliciter  situs  erat , ut  | 
incisura  maximam  ad  partem  incideret  in  posteriorem  uterum, 
atque  fundum  uteri  finderet.  Tum  autem,  quominus  secreta  | 
profluerent  in  pelvem  , nervos  ibi  creberrimos  premerent,  de- 
nique alieni  corporis  vim  exercerent , prohiberi  non  potuit. 
Praeterea  vulnus,  situm  in  promontorio,  semper  dirumpebatur 
atque  irritabatur. 

Simul  autem  cum  fundo  uteri  illi  nervi  laesi  erant , qui 
ex  medulla  spin.  ad  eum  perducunt.  Atque  quum  hac  ex 
causa,  tum  ex  impressione  secretorum,  quae  excesserant,  ir- 
ritationeque perpetua  vulneris  in  promontorio,  tum  omnino  ope- 
ratione vexantissima  evenisse  puto  vomituritiones  haud  com- 
pescendas irritationemque  vehementissimam  nervorum. 

Manifestissime  inde  sequitur,  non  adeo  sectioni  Caesa- 
reae , rationi , qua  facta  , quaque  femina  postea  curata  est^ 
malum  eventum  tribui  licere , sed  conditionibus  iniquissimis, 
quas  iam  enumeravi.  Non  minimam  partem  eventus  infelicis 
ipsi  laeso  fundo  et  posteriori  utero  fisso  tribuendam  puto. 
Quae  ne  evenirent,  evitari  poterat,  si  antroversio  uteri  plane 
percognita  ac  tumor  abd.,  inde  effectus,  pro  foetu  velamen- 
tis incluso,  qui  ex  utero  excesserat,  habitus  non  esset.  Lae- 
sionem vero  fundi  uteri  multo  perniciosiorem  esse,  quam  cer- 
vicis aut  corporis  uteri,  hoc  demonstrare  supervacaneum  est 
argumentis,  quae  cuique  in  promptu  sunt. 

Itaque  ut  in  similibus  conditionibus , omnino  quando 
venter  iusto  magis  propendet,  maxime  vero  in  autroversione 


juterij  si  sectione  caes.  opus  est , evitetur  , quominus  fundus 
iiteri  laedatur,  iam  qualemcunqiie  propositionem  facere  co- 
Inabor,  quae  mihi  ad  hoc  aptissima  videtur.  Quum  enim  in 
jlibris  , quibus  de  nostra  re  agitur,  iubeatur,  ut  (in  methodo 
jprope  ad  lineam  albam  aut  in  lineam  albam  ipsam)  ab  um- 
jbilico  deorsum  incisurae  directio  et  longitudo  definiatur,  equi- 
1 dem  suadeo , ut  ex  symphysi  initium  faciatur  definiendi  in- 
cisurae longitudinem  , quo  facto  tum  ab  hoc  ipso  lineae  fine 
I deorsum  culter  usque  ad  symphysim  deducatur.  Hanc  igitur 
I legem  si  adhibere  licet  ad  nostrum  casum,  incisuram  a loco 
'perforato  incipere  et  inde  deorsum  duci  debuisse  puto.  Quin 
ita  res  institueretur  , non  obstitit  spatii  magnitudo , neque 
unquam  impedimento  esse  poterit,  dummodo  antroversio  aut 
venter  promissus  re  vera  inveniatur.  Locus  perforatus  sep- 
tem ad  octo  circa  pollices  a symphysi  distabat.  Utilitas  autem 
ac  praestantia  modi  ac  rationis  illius  secandi  haec  potissimum 
I fuisset,  ut  recessus,  qui  intus  erat , plane  scinderetur,  uterus- 
que in  parte  antica  offenderetur,  quae  pars  a reliquo  uteri 
cavo  plane  seclusa  erat.') 

Hanc  igitur  a me  propositam  Caesareae  sectionis  ratio- 
nem, quae,  quantum  scio,  novi  speciem  prae  se  fert,  quaeso, 
ut  similibus  in  conditionibus  sequaris  et,  qualis  eius  sit  prae- 
stantia, ipse  spectes.  Illud  sane  mihi  persuasum  habere 

videor,  nihil  damni  inde  posse  evenire,  modo  ille,  qui  opera- 
tioni praeest,  sit  artis  suae  peritus,  modo  ne  plenam  vesicam 
urinariam,  uterum  eam  esse  putans,  incidat  aut  omnino  evi- 
tare nequeat. 


l)  Vix  admonere  opus  esse  videtur,  alienissimum  esse  a me,  hic 
exprobare  aliquid  praeceptori  dilectissimo  meo.  Quis  est  qui 
hoc  possit?  Quod  iam  supra  dixi,  repetere  libet,  non  modo 
cum  maxima,  qualis  ei  est  propria,  dexteritate  operationem 
instituisse,  sed  secundum  diagnosin,  qualem  sibi  persuaserat, 
et  secundum  leges  suas  optime  egisse. 


Inquisitiones  in  cicatricem  e priore  sectione 
Caesarea  in  ulero  relictam , quas  inLcroscopio 

i:iSiilui. 

Quoniani  , quantum  scio  , adhuc  nusquam  de  eiusmodi 
factis  inquisitionibus  relatum  est , et  operae  pretium  esse 
putavi  , auctore  maxime  benevolentissimo  Prof.  Kiliano 
nostro  admotus,  quantum  potui  accurate  cicatricem  inquirere, 
et  minime  inutile,  quae  invenerim,  hic  opusculo  meo  addere. 

Primum  igitur  procul  a cicatrice  uterum  investigavi ; 
neque  ulla  in  parte  a iustis  legibus  irecedebat.  In  super- 
indumento peritonaeali  enim  inveni  cellulas  epiteliales,  telam 
cellulosam,  fibras  elasticas;  statim  sub  his  praeter  telam  cellulosam 
ac  fibras  elasticas  manifesto  frequentes  et  laeves  fibrillae 
musculares  cernendae  erant.  Faepius  redintegrata  hac  inve- 
stigatione semper  eadem  illa  inveni. 

Deinde  cicatricem  novam  perscrutatus  aliud  quidquam 
invenire  non  potui , praeter  quod  in  labris  exterioribus  ex- 
sudata plastica  erant , quae  passim  quoque  longius  in  super- 
indumento peritonaeoli  cicatricem  circumdabant. 

Tum  denique  ipsam  veterem  cicatricem  inquisivi  , cuius 
tamen  formam  atque  habitum  ante  paucis  mihi  hic*)  descri- 
bere et  exponere  liceat. 

Initium  illa  quidem  habebat  a fundo  uteri,  novem  lineas 
ad  dextram  inde  ab  eo  loco , quo  tuba  Fallopiae  sinistra 
utero  inseritur,  ac  pertinebat  fere  linea  perpendiculari  usque 
ad  locum  ab  initio  ligamenti  rotundi  quindecim  lineas  ad 
dextram  positum,  finiebatur  eadem  Iere  cum  hoc  linea,  quam 
dicunt,  horizontali,  ^n  longitudinem  habebat  duos  pollices  et 
sex  lineas,  in  latitudinem  non  amplius  unum  pollicem.  Infe- 
rior angelus  est  crispatus  in  modum  ani  et  ad  mediam  par- 

1)  Consulto  feci,  ut  hanc  descriptionem  in  narranda  sectione 

mihi  reservarem. 


I 


I 

i 

!tem,  paulo  demissiorem,  contractus;  praeterea  magis  pallidas 
et  multo  durior  et  crassior,  quam  reliqua  cicatrix.  Media 
I tenuissima  est  cicatrix,  ibique  est  unius  liniae.  Quae  autem 
I partes  proxime  foramen’)  circumdant,  crassitudine  non  am- 
j piius  folii  papaveris  sunt.  Introrsus  autem  cicatricis  partes 
I ad  utrumque  latus  crassiores  fiebant , unde  apparet  , fibrillas 
I musculorum  circulares,  quo  magis  remotae  ab  superficie  uteri 
I intro  erant,  eo  magis  contractas  fuisse.  Itaque  sulcus  efficie- 
batur, similis  ac  si  ex  utero  segmentum  prismaticum  trique- 
j trum  excisum  esset , cuius  una  planities  introrsum  vergat, 
unus  angelus  in  summum  uteri  tabulatum  immissus  sit. 

I Huic  sulco  inhaerebat  etiam  pars  placentae,  quae  tamen  in- 
I clusa  potius,  quam  increta  videbatur. 

In  longitudinem  igitur  cicatricem  illam  persecui  atque  in- 
trorsus compluribus  locis  iterum  atque  iterum  singulas  partes 
examinabam , investigabam , exquirebam.  Sed  quotiescunque 
deniio  inquisivi , semper  inveniebam  telam  cellulosam , fibras 
elasticas  atque  summis  in  tabulatis  cellulas  epiteliales , nun- 
quam autem  fibrillas  musculares  reperire  potui. 

Ex  his  igitur,  quae  exquisivi , effici  puto  non  solum  ut 
in  hoc  nostro  casu  vulneri  uteri  cicatrix  inducta  sit  ex  peri- 
tonaeo, sed  etiam  inde  probari  mihi  videtur,  id  quod  multi 
iam  antea  suspicati  sunt,^)  nemo  adhuc  demonstravit,  hanc 
generalem  esse  legem  cicatricum  uteri  , ut  inducerentur  de 
peritonaeo  neve  quidquam  fibrarum  muscularium  novarum 
assumerent,  qualis  Wolfii  est  sententia.^)  Nam  si  in  animam 

1)  Cf.  Sectio  pag.  22  etc. 

2)  Joh.  Mulier  ^^Handb.  d.  Ph^siologle  d.  Menschen^^  sagt: 
wDieWuuden  des  Uterus  vernarben  sehr  leicht,  die  Wuiideu 
werdeu  durcli  die  Zusammenziehung  des  Uterus  sclmell  iiber- 
aus  kleiu.  Es  scheint^  dass  die  aussere  serdseHaut 
vernarbe.a  Of.  praecipue  M a y er  ^ Graefe  u.  Walt  lier ’s 
Journal.  11^  4. 

3)  Wolf,  tract.  de  formatione  fibrarum  muscularium  in  pericar- 
dio atque  in  pleura.  Heidelberg  1832. 


..aiixeris,  quasriam  causas  Gu  ile  Imus  Lange  in  dis- 
putatione sua')  attulerit,  si  reputaveris,  Ioh.  Miillerum 
aliosque  gravissimos  auctores  , ita  rem  necessario  se  habere 
putasse,  iam  non  dubitabis,  horum  virorum  sententiam  meis 
inquisitionibus  valde  confirmatam  et  approbatam  esse. 

Lange  si  in  dissertatione  illa  scribenda  ante  oculos 
habuisset,  quae  Ioh.  Mullerus  dicit-):  Fiir  die  Existenz  von 
Muskelgewebe  etc. , praestantissinmm  eius  opusculum  iam 
nihil  haberet  vituperandi,  quo,  quale  nunc  est,  reliqua  omnia, 
quae  sententiam  illam  confirmare  et  adiuvare  possint,  pulchre 
diserteque  exponuntur , hoc  autem  argumentum  , ductum  ex 
inquisitionibus  microscopii  , multo  gravissimum  sane  , non 
profertur. 

Quodsi  Lange,  optima  illa  occasione,  quae  tam  raro 
data  est,  melius  usus , vulnus  uteri  accurate  microscopio  in- 
quisivisset : argumentatio  eius  plena,  ac  mea  opera  non  inu- 
tilis quidem,  sed  tamen  non  tanti  ponderis  fuisset,  quippe  quae 
tum  approbare  tantum  et  affirmare  potuisset,  quae  alii  iam 
vidissent. 

Monendum  mihi  est,  in  ipso  inquirendo  doctiss.  prof. 
Budge  non  solum  de  ratione  instituendarum  investigationum 
mihi  consuluisse,  sed  et  ipsum  me  adiuvasse  in  utendo  mi- 
croscopio, cuius  rei  gratias  ago,  quam  possum,  maximas. 

Itaque , quum  ad  finem  perductam  esse  velim  disserta- 
tionem meam,  iam  mihi  reliquum  esse  sentio,  ut  repetam  illud, 
quod  in  praefatione  ex  vobis  quaesivi , lectores  benevoli , no 
asperiore  indicio  uti  velitis.  Valete. 

1)  Vierteljahrschrift  fiir  die  prakt.  Aerzte,  herausgpgeben  fiir 
die  Biedizinische  Fakultat  in  Prag.  III.  Jalirg.  4.  Bd.  p.  420. 

2)  Joh.  Miiller  j,PiiysioI.  des  Menscheu^^  tom.  I,  p.  409.  ^^Fiir 
die  Existenz  von  Muskelgewebe  kann  nur  die  Zusamnien- 
ziehung  und  das  inn^roskopiscbe  Verlialten  ais  Bevveis  gelten. 
Cf.  etiam  Wiitzer  in  Mfll{er’s  Arcliiv.  1834.  p.  409. 

UTatus  sum  Laurentius  Kauffmann  Wendensis  die  XXIX 
mensis  Augusti  anni  MDGCCXXllI  patre  Petro  J osepho^ matre 
Maria  Elisabetha  e gente  Weingar ten^  quos  morte  mihi  iam 
pridem  exreptos  lugeo.  Fidem  profiteor  catholicam.  Primis 
litterarum  elementis  imbutus  Progymnasium  Attendorniense^  quod 
adhuc  directore  clarissimo  Wiedmann  floret^  quatuor  annos,  et 
itum^eo  relicto^  Gymnasium  Coloniense^  cui  clarissimus  Pr.  Birn- 
ibaum  praeest^  per  tres  annos  frequentavi.  Munitus  testimonio 
maturitatis  mensi  Octobri  anni  MDCCCXXXXVII.  inter  cives 
! almae  Fridericiae  Guilelmiae  Rhenanae  a rectore  Magnifico  van 
jcalker  receptus  illustrissimo  Pr.  Web  er  t.  t.  ^Decano  spec> 
I tatissimo  nomen  dedi. 

Professores  clarissimi^  quoruin  scholis  exercitationibusque 
I practicis  exinde  per  quatuor  aunos  deinceps  interfui^  hi  sunt: 

Treviranus^  G.  Bischof^  Pliicker,  van  Calker, 
iNoeggerath^  Schaafhausen^  Budge^  Weber^  Mayer^ 
Albers^  Hoppe^  Nasse^  Naumann^  Kilian^  Wutzer^ 
illarless^  E.  Bischoff. 

Quibus  viris  omnibus^  imprimis  autem  praeceptoribus  meis 
clinicis  Wutzer,  Kilian^  Naumann^  qui  egregiam  semper 
mihi  praestiterunt  benevolentiam  atque  liberalitatem^  maximas 
ago  gratias  semperque  pium  gratumque  animum  servabo. 

NunCj  examine  quum  philosophico^  tum  rigoroso  absoluto^ 
in  eo  sum^  ut  ad  doctoris  medicinae^  chirurgiae  et  artis  obste- 
triciae gradum  promovear. 


T Ii  e s c s 


I. 

Omne  animal  ex  ovo. 

II.  3 

Strepihis  placentaris^  quem  dicunt^  non  in  placenta 
oritur. 


III. 

Rei  medicae  notilia  mediocris  profanis  plus  nocet^ 

I quam  prodest. 

I IV* 

I Syphilis  primaria  est  tamdiu  morbus  localis^  quamdiu 
ulcera  non  adsunt^  et  remidiis  localibus  sananda. 

V. 

Symphysiotomia  plane  est  reiicienda. 

VI. 

! Remedia  abortiva  interna  non  dantur. 

V,I. 

i! 

j Chloroformum  in  reponendis  luxationibus  et  in  spu^ 
ankylosibus  aptissime  adhibetur, 

j VIII. 

1 Pyemia^non  est  neganda. 

I IX. 

I Morbi  valvularum  cordis  stethoscopio  solo  sunt 
\dig  noscendi. 

I X. 

i Nullus  animi  morbus  sine  morbo  corporis, 

